Juodaičių Nukryžiuotojo Jėzaus bažnyčia

Juodaičių Nukryžiuotojo Jėzaus bažnyčia – bažnyčia, stovinti Juodaičių kaime, prie Girkalnio-Seredžiaus kelio.

Yra Gricių koplyčia.

Istorija 
Juodaičiai 1614 m. dovanoti Ariogalos klebonijai (1842 m. suvalstybinti). 1780 m. pastatyta medinė koplyčia.

1862 m. pastatyta bažnyčia (Ariogalos parapijos filija). Juodaičių filialistas kunigas Antanas Viršila 1863 m. ištremtas į Sibirą. Iki 1898 m. suburtas bažnytinis choras, 1899 m. apmūrytos kapinės. Per Pirmąjį pasaulinį karą bažnyčia sudegė. Maldos namai įrengti klebonijoje.

1917 m. pastatyta laikina lentų bažnyčia. Apie 1930 m. įsteigta parapija. Kunigo Jono Juodviršio rūpesčiu 1931 m. pastatyta mūrinė bažnyčia. Ją 1934 m. konsekravo vyskupas Teofilius Matulionis. 1944 m. bažnyčia restauruota. Parapija garsėja Škaplierinės atlaidais.

Architektūra 
Bažnyčia neoklasicistinė, kryžminio plano, su masyviu fasado bokštu ir bokšteliu ant kryžmos. Šventoriaus tvora žema, mūrinė. Jame stovi medinė varpinė, čia palaidotas klebonas Pijus Žiugžda (1909–1989 m.), Juodaičiuose klebonavęs 15 metų.

Bažnyčioje stovi nežinomo meistro sumontuoti vargonai.

Galerija

Nuorodos 

 Juodaičių Nukryžiuotojo Jėzaus parapija

Jurbarko rajono bažnyčios
Juodaičiai